રાજ્યભરના આંગણવાડી વર્કરો છેલ્લા બે દિવસથી પગાર વધારાની તેમની માંગણી સાથે હડતાલ પર છે. ત્યારે હડતાલના ત્રીજા દિવસે આંગણવાડી વર્કરોએ તેમની માંગણી સંતોષવાની માંગને લઇને રાજકોટમાં નિર્મલા રોડ પાસે આવેલ પ્રકાશ સોસાયટી કે જ્યાં મુખ્યપ્રધાન વિજય રૂપાણીનું ઘર છે ત્યાં વિરોધ પ્રદર્શન કર્યું. ગુલાબી રંગની સાડી પહેરીને આંગળવાડી અને આશા વર્કર્સની 300 જેટલી બહેનોએ વિજય રૂપાણીના ઘરનો ઘેરાવો કરતા. પોલીસે મોટી સંખ્યામાં આંગણવાડીની બહેનોની અટક કરી છે.